呢一間野，好熱門，所以提議事先預訂。感覺真係同日本嗰啲燒水產鋪頭差唔多，蟹殼需預先留定，有職員會幫手燒，果然冇令我失望！燒到蟹膏'潔'身，呈現灰灰黑黑嘅色，就食得！好香蟹味，價錢合理，攞嚟送飯就完美喇！好新鮮，份量都多。另外燒扇貝會建議配清酒，淡淡嘅酒味帶出扇貝既鮮甜。鮑魚好大隻，好有嚼頭口感，送酒一流！牛肉鍋，有三至四塊鮮牛肉，冇乜特別，但鍋中其他蔬菜就幾好味，湯底屬於甜甜地，可以加配烏冬。價格其實唔平，但勝在材料好新鮮好好味。